તમે એક વાર એવું પણ કીધું હતું કે અફસરશાહી ‘ભય’ માં જીવે છે. કયો ભય બાપા? સમયસર કામ પતાવવું પડે છે એનો ભય? આપેલું કામ ન પતે અને જવાબ દેવો પડે એટલે લાગતો ભય? રજાઓ ઓછી થઇ ગઈ એનો ભય? પહેલા ની જેમ મન ફાવે તેમ ‘ખાવા’ નથી મળતું એટલે લાગેલો ‘ભય’? તમારા જમાના ની જેમ ‘હોતી હૈ ચલતી હૈ’ ની ભાવના બંધ કરવી પડી એટલે લાગેલો ભય? મારી જ્ઞાતિ નાં ‘કામો’ નથી થતા એટલે મને ભય લાગે છે બરોબર ને? પણ તમને ખબર છે સરવાળે આ દસ વરસ માં આપણા ગુજરાતીઓ નું જીવનસ્તર કેટલું ઊંચું આવ્યું છે? આપણે રાજ ઠાકરે ની જેમ નફરત નહી પણ પ્રેમ થી ‘હું ગુજરાતી’ છું એમ બોલી શકીએ છીએ. હું તો સોશિયલ નેટવર્ક ઉપર અત્યંત સક્રિય છું, મને ઘણા લોકો એ કીધું છે કે હું ગુજરાત માં રહું છું એટલે હું ‘લકી’ છું. શું આ ‘લકી’ હોવું એ તમારા માટે ‘ભય’ છે? તમે આજકાલ કાયમ કહો છો કે ‘ડર કે આગે જીત હૈ’. હું તમને સીધો સવાલ પૂછું છું કે કોની જીત? શું તમારી પાસે આ મુખ્યમંત્રી નું માથું ભાંગે એવો કોઈ વિકલ્પ છે?